Moswari wa Thuto ya Morokami o tla nea phuthego sebaka sa gore e bolelele seswantšho se sengwe le se sengwe, e bolele kamoo se sepedišanago ka gona le sehlogo seo goba kamoo se e kgomago ka gona e le motho ka o tee ka o tee. Maemong a mangwe, go ba le mantšu ao a sepedišanago le seswantšho gomme a bontšha gore se hlalosa serapa sefe. Go a mangwe, moswari wa thuto a ka dira phetho ya gore seswantšho se sengwe le se sengwe se ka ahlaahlwa gakaone ge go badilwe serapa sefe. Ka tsela ye, bohle ba tla holega ka botlalo go tšwa go seo se dirilwego go thuša mmadi go bona seo re se rutwago ka Lentšung la Modimo. Letlakala la pele le bontšha ditokollo tše nne tša moragorago tša Phafoga! le Morokami (Kgatišo ya batho bohle) gotee le ditokollo tše seswai tša moragorago tša Kgatišo e ithutwago le Kgatišo e Nolofaditšwego tša Morokami. (Maleme a mangwe ga a na ditokollo tše ka moka.) Ge o nyaka tokollo e itšego ya makasine, latela megato ye: